CELEX: 62009CN0033
Language: mt
Date: 2009-01-26 00:00:00
Title: Kawża C-33/09: Talba għal deċiżjoni preliminari mressqa mill-Gerechtshof Amsterdam (l-Olanda) fis- 26 ta’ Jannar 2009 – Oracle Nederland BV vs Inspecteur van de Belastingdienst Utrecht-Gooi/kantoor utrecht

18.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 90/9
            
         Talba għal deċiżjoni preliminari mressqa mill-Gerechtshof Amsterdam (l-Olanda) fis-26 ta’ Jannar 2009 – Oracle Nederland BV vs Inspecteur van de Belastingdienst Utrecht-Gooi/kantoor utrecht
   (Kawża C-33/09)
   2009/C 90/14
   Lingwa tal-kawża: L-Olandiż
   
      Qorti tar-rinviju
   
   Gerechtshof Amsterdam
   
      Partijiet fil-kawża prinċipali
   
   
      Rikorrent: Oracle Nederland BV
   
      Konvenut: Inspecteur van de Belastingdienst Utrecht-Gooi/kantoor utrecht
   
      Domandi preliminari
   
   
               1)
            
            
               L-Artikolu 11(4) tat-Tieni Direttiva u l-Artikolu 17(6) tas-Sitt Direttiva għandhom jiġu interpretati fis-sens li Stat Membru, li xtaq jeżerċita l-possibbiltà offruta minn dawn l-artikoli li jeskludi (u jibqa’ jeskludi) mit-tnaqqis il-kategoriji ta’ spejjeż li jidħlu fl-espressjoni
               
                           —
                        
                        
                           “provvista ta’ ikel u xorb lill-persunal tal-imprenditur”;
                        
                     
                           —
                        
                        
                           “rigali ta’ negozju jew rigali oħra offerti lil persuni li ma jistgħux jibbenefikaw mit-tnaqqis totali jew tal-biċċa l-kbira mit-taxxa li ġiet jew ser tiġi fatturata lilhom”;
                        
                     
                           —
                        
                        
                           “provvista ta’ akkomodazzjoni għall-persunal tal-imprenditur”;
                        
                     
                           —
                        
                        
                           “offerta ta’ attivitajiet ta’ rikreazzjoni għall-persunal tal-imprenditur”
                        
                     ikun issodisfa l-kundizzjoni meħtieġa li jistabbilixxi kategorija ta’ beni u servizzi suffiċjentement iddefiniti?
            
         
               2)
            
            
               Jekk ir-risposta għall-ewwel domanda hija affermattiva għal dawn il-kategoriji, l-Artikolu 6(2) u l-Artikolu 17(2) u (6) tas-Sitt Direttiva jippermettu li dispożizzjoni legali nazzjonali bħal dik inkwistjoni, adottata qabel id-dħul fis-seħħ ta’ din id-direttiva, tipprovdi li persuna taxxabbli ma tistax tnaqqas it-taxxa kollha mħallsa fil-mument tal-akkwist ta’ ċerti beni u servizzi peress li kumpens suġġett għat-taxxa jkun ġie ffatturat għalihom, iżda tista’ biss tnaqqasha proporzjonalment mit-taxxa imputabbli għal din il-prestazzjoni?
            
         
               3)
            
            
               Jekk il-kundizzjoni imposta fuq il-leġiżlatur li jindika oġġetti u servizzi suffiċjentement definiti hija sodisfatta għall-“provvista ta’ ikel u xorb lill-persunal tal-imprenditur”, l-Artikolu 17(6) tas-Sitt Direttiva jipprojbixxilu li mal-esklużjoni tat-tnaqqis issir emenda intiża, fil-prinċipju, li tirrrestrinġi l-portata, iżda li għaliha ma jistax jiġi eskluż li, f’każ individwali u għal sena finanzjarja speċifika, hija twessa’ l-portata tal-imsemmija esklużjoni minħabba n-natura fissa tas-sistema emendata?